stanford-oval/wikipedia huggingface dataset:
Nina Beier
Taiteellinen työskentely

Beierin tuotantoon kuuluu installaatioita, performatiivisia veistoksia ja esinekoosteita, joissa hän hyödyntää arkisia valmisesineitä, kuten keraamisia astioita, posliiniveistoksia, huonekaluja, pesualtaita, peruukkeja ja mattoja. Teoksissaan Beier tutkii esineiden kulttuurisia merkityksiä. Esineet edustavat hänen mukaansa erilaisia arvoja ja näkemyksiä ja kertovat näin maailmanjärjestyksestä. Taiteilijan kiinnostuksen kohteena ovat esineiden taustatarinat sekä se, miten esineet tai niiden materiaalit kulkeutuvat eripuolille maailmaa, ja tulevat myydyiksi ja ostetuiksi.
Beierin työskentely käynnistyy usein kiinnostuksesta tiettyyn esinetyyppiin, josta hän alkaa kerätä variaatioita. Hän hankkii teoksiinsa materiaalia esimerkiksi verkkokaupoista tai käytetyn tavaraa liikkeistä. Sisällyttämällä teoksiinsa olemassa olevia materiaaleja ja esineitä Beier käsittelee muun muassa aitoutta, ympäröivän maailman valtarakenteita, sukupuolta ja ihmisen suhdetta muihin lajeihin.
Beier on toteuttanut myös useita performansseja, kuten The Complete Works (2009), jossa eläköityneiden tanssijoiden liike rakentui kronologisesti kaikista heidän opettelemistaan koreografioista. Cat Cow (2021) oli performatiivisen ja veistoksellisen rajoja tutkinut performanssi-installaatio, jonka Beier rakensi latoon maa-aineksesta, munista, esineistä ja esiintyjistä. Muuntuvassa installaatiossa esiintyjät toimivat elävinä veistoksina.
Beier on käyttänyt teoksissaan myös suurikokoisia pronssiveistoksia kiinnostuksen kohteenaan julkisen veistoksen ajassa muuntuvat merkitykset. Belgian rannikolla sijaitsevassa teoksessa Men (2018) Beier hyödynsi julkiselle kuvanveistolle ominaisia ratsastajapatsaita, joita hän hankki antiikkikauppiailta. Beierin mukaan miehiä esittävät julkisissa veistokset tunnetaan yleensä nimeltä, kun taas naiset ja lapset esitetään useammin anonyymeinä ja alastomina. Yhdestätoista naista ja lasta esittävästä pronssiveistoksesta rakentuu myös Beierin julkisen tilan teos Women & Children (2022) Nykytaiteen museo Kiasman edustalla. Kansallisgallerian kokoelmiin kuuluvan teoksen yhtenä lähtökohtana oli myös Bom Jesus do Monten pyhäkössä Portugalissa sijaitseva viittä aistia kuvaava suihkulähde.
Beier opiskeli aluksi valokuvausta Tanskassa. Vuonna 2002 hän muutti Lontooseen ja valmistui Royal College of Artsista vuonna 2004. Beier on pitänyt yksityisnäyttelyitä eri puolilla maailmaa, muun muassa pohjoismaissa, New Yorkissa, Lontoossa, Mexico Cityssä, Pariisissa ja Shanghaissa. Hänen tuotantoaan on ollut esillä myös lukuisissa yhteisnäyttelyissä. Suomessa Beierin yksityisnäyttely Osat oli esillä Nykytaiteen museo Kiasmassa vuonna 2024.
Palkinnot ja tunnustukset

New Carlsberg Foundation Artist Award (The New Carlsberg Foundation, Kööpenhamina), 2021
Kunstpreis der Böttcherstraße in Bremen (Kunsthalle Bremen), 2014
Performanssiteoksia

CAT COW  (2021, Kunsthal Rønnebæksholm, Næstved)
Automobile (2017, Kunstverein München, München)
Anti-ageing (2015, Swiss Institute, New York)
The Complete Works (2012, Tate Modern, Lontoo)
Tragedy (2012, Art Basel)
Aiheesta muualla

Nina Beier Croy Nielsen -gallerian verkkosivuilla.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Yhdysvallat  Tšekki 
Taiteenala:  RKD Artists 
Muut:  IdRef 
Nina Beier, Men, 2018. Beaufort, Nieuwpoort, Belgia.
Rolf

| Rolf |
| --- | --- |
Nimipäivä:   
– suomenkielinen:  6. maaliskuuta
– ruotsinkielinen:  6. maaliskuuta
– ortodoksinen:  –
Muunnelmia:  Rolv
Vastineita eri kielissä:  Rudolph, Rodolphe, Rodolfo
Nimen alkuperä:  germaaninen Rudolf
Infobox OKNimi-testi OK: 
Rolf on miehen etunimi, lyhentymä germaanisesta nimestä Rudolf, joka merkitsee maineikasta sutta.
Suomessa nimi Rolf on maaliskuuhun 2025 mennessä annettu 4 434 miehelle ja muutamalle naiselle. Rolfin nimipäivä on suomenruotsalaisen ja vuodesta 2025 lähtien myös suomenkielisen kalenterin mukaan 6. maaliskuuta. Ruotsinkielisessä kalenterissa sama päivä on myös Rudolfin nimipäivä.
Tunnettuja Rolv-nimisiä

Rolv Thesen (1896–1966), norjalainen kirjallisuustutkija ja -kriitikko
Rolv Wesenlund (1936–2013), norjalainen näyttelijä
Sukunimenä

Ernst Rolf (oik. Johansson, 1891–1932), ruotsalainen revyyartisti
Tutta Rolf (o.s. Berntzen, 1907–1994), norjalainen laulaja ja näyttelijä
Aiheesta muualla

Kuvia tai muita tiedostoja aiheesta Rolf Wikimedia Commonsissa
Hirschaid

| Hirschaid |
| --- | --- |

 vaakuna
 Hirschaid
 Koordinaatit: 49°49.0′N, 10°59′E 
Valtio:  Saksa
Osavaltio:  Baijeri
Hallintopiiri:  Oberfranken
Piirikunta:  Bamberg
Hallinto:  
 – Pormestari:  Klaus Homann
Pinta-ala:  
 – Kokonaispinta-ala:  40,95 km²
Korkeus:  250 m
Väkiluku (31.12.2020):  12 457
 – Väestötiheys:  304 as./km²
 
 www.hirschaid.de  
Infobox OKVirheellinen NIMI-arvo: 
Hirschaid on kunta Bambergin piirikunnassa Baijerin osavaltiossa Saksassa. Sen pinta-ala on 41 neliökilometriä. Vuoden 2020 lopussa Hirschaidin väkiluku oli 12 457, ja se on siten väkiluvultaan piirikuntansa suurin kunta.
Hirschaidin sijainti Bambergin piirikunnassa.
Aiheesta muualla

Kuvia tai muita tiedostoja aiheesta Hirschaid Wikimedia Commonsissa
Kunnan verkkosivut (saksaksi)
Vuoden 1790 kansalaisuuslaki

Yhdysvaltojen alkuperäinen vuoden 1790 kansalaisuuslaki hyväksyttiin 26. maaliskuuta 1790, ja siinä määriteltiin Yhdysvaltojen myöntämän kansalaisuuden periaatteet. Laki rajasi kansalaisuuden "vapaille hyvän moraalin omaaville valkoihoisille henkilöille". Lain ulkopuolelle jäivät muun muassa orjat sekä vapaat tummaihoiset sekä myöhemmin myös aasialaista alkuperää olevat henkilöt. Naiset saivat kansalaisuuden, mutta kansalaisuus ei periytynyt lapsille, ellei lapsen isä ollut asunut Yhdysvalloissa. Kansalaisuus periytyi yksinomaan isän puolelta.
Lain edellyttämän hyvän moraalin arvioiminen edellytti henkilön asuneen Yhdysvalloissa kahden vuoden ajan ja vähintään vuoden ajan nykyisessä asuinpaikassaan ennen kansalaisuuden hakemista.
Lain korvasi vuonna 1795 laki, jossa asumisaikaa kasvatettiin viiteen vuoteen. Yhdysvaltain sisällissodan jälkeen lakiin tehtiin merkittäviä muutoksia. Vuonna 1868 hyväksytty 14. lisäys takasi kansalaisuuden kaikille Yhdysvalloissa syntyneille riippumatta heidän rodustaan, uskonnostaan taikka syntymäpaikastaan. Reservaateissa asuneet intiaanit jäivät lain ulkopuolelle. Vuoden 1870 kansalaisuuslaki laajensi kansalaisuuden kattamaan myös afrikkalaista alkuperää olevat henkilöt, jotka olivat syntyneet Yhdysvalloissa. Vuonna 1898 Yhdysvaltain korkein oikeus katsoi kansalaisuuden kuuluvan myös Yhdysvalloissa syntyneille kiinalaista alkuperää oleville henkilöille.
Loput Yhdysvaltain alkuperäiskansat hyväksyttiin kansalaisiksi vuonna 1924. Tuolloin kaksi kolmasosaa alkuperäiskansojen edustajista oli jo Yhdysvaltain kansalaisia. Vuoden 1952 laki kieltää rodullisen ja sukupuoleen perustuvan syrjinnän kansalaisuutta myönnettäessä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Naturalization Act of 1790
Andien ryhmä

Andien ryhmä (Grupo Andino) on eteläamerikkalainen kauppajärjestö. Sen perustivat vuonna 1969 Bolivia, Chile, Kolumbia, Ecuador ja Peru. Vuonna 1973 Venezuela liittyi ryhmään. Chile erosi vuonna 1976 ja Peru vuonna 1992.
Matias Korpela

Matias Korpela vuonna 2015.
Matias Arttu Oskari Korpela (s. 16. marraskuuta 1989 Pyhäjoki) on suomalainen kilpakävelijä. Hän edustaa Turun Urheiluliittoa ja hänen valmentajanaan toimivat Marko Kivimäki ja Kari Ahonen. Vuoteen 2015 Korpela edusti Raahen Vesaa.
Kalevan kisoista Korpela voitti pronssia 20 kilometrin kävelyssä vuonna 2013 ja 20 000 metrin kävelyssä vuonna 2020. Lisäksi hän on saavuttanut maantiekävelyn SM-kilpailuissa (30 km) kultaa vuonna 2020, hopeaa vuonna 2015 ja pronssia 2012 sekä sisäratojen SM-kilpailuista hopeaa 5 000 metrin kävelystä vuonna 2009 ja 2014 sekä pronssia 2016. Viestijuoksun SM-kilpailuissa hän saavutti 3 × 3 000 metrin viestissä hopeaa 2024.
Korpela on edustanut Suomea aikuisten maajoukkuekilpailuissa vuosina 2009–2015. Parhaimmillaan hän on sijoittunut toiseksi Ballerupin Pohjoismaiden mestaruuskilpailuissa 2009.
Arvid Stålarm

Tenholan kirkon kalkkikivinen epitafi-taulu, jossa kuvattu Arvid Stålarm ja vaimonsa Elin Fleming vuodelta 1603.
Arvid Eerikinpoika Stålarm (noin 1549 – toukokuu 1620 Gripsholmin linna) oli suomalainen sotilas, amiraali ja hallintomies, joka toimi Suomen käskynhaltijana vuosina 1597–1599. Hän oli Sigismundin ja Kaarlen valtataistelun aikana kuningas Sigismundin tärkein luottomies Suomessa Klaus Flemingin kuoleman jälkeen.
Stålarm oli 1561 paašina Juhana-herttuan (myöhemmin Juhana III) hovissa Turussa, yleni 1571 ratsumestariksi ja 1579 ylimajoitusmestariksi. Vuosina 1579–1583 hän otti osaa Henrik Klaunpoika Hornin ja Pontus de la Gardien sotaretkiin Venäjää vastaan. Stålarm toimi Ivangorodin eli Iivananlinnan linnanpäällikkönä Viron itärajalla vuosina 1581–1582. Hän palveli Venäjää vastaan käydyssä sodassa amiraalina ja myöhemmin jalkaväen ylipäällikkönä. Narvan päälliköksi hänet nimitettiin 1592 ja hän oli rauhanneuvottelijana Täyssinässä 1594–1595. Stålarm toimi myös 1580–1599 Savon ja 1593–1594 Sääksmäen kihlakunnan tuomarina sekä 1602–1605 Karjalan laamannina.
Klaus Flemingin kuoltua kuningas Sigismund nimitti Stålarmin Suomen aatelin toivomuksesta Suomen ylikäskynhaltijaksi ja sotaväen ylipäälliköksi 1597. Samana vuonna Kaarle-herttua valtasi Turun linnan ja Stålarm joutui lähtemään sisämaahan. Hän sai linnan uudelleen hallintaansa Kaarlen poistuttua Turusta. Stålarm tuki Sigismundia tekemällä joukkoineen hyökkäyksen Ruotsiin. Retki jäi tuloksettomaksi ja sotilaat alkoivat nimittää sitä makkararetkeksi.
Kaarle-herttua teki toisen retken Turkuun syksyllä 1599 murtaen Marttilan taistelussa suomalaisten vastarinnan ja vallaten Turun linnan uudelleen. Stålarm antautui ja sai kuolemantuomion, mutta hänet armahdettiin ja vietiin vangittuna Ruotsiin ja näin hän vältti Turun verilöylyn. Suomen aatelin pyynnöstä hänet vapautettiin 1602 ja nimitettiin Liivinmaalla taistelleen sotajoukon ylipäälliköksi vuosiksi 1602–1604. Sotamenestys Puolaa vastaan tyrehtyi joukkojen huoltovaikeuksiin. Kun paljastui, että Stålarm oli ollut kirjeenvaihdossa Sigismundin kanssa, Kaarle menetti luottamuksensa Stålarmiin ja vangitutti hänet. Vuonna 1605 hänet tuomittiin Linköpingissä uudelleen kuolemaan, mutta tuomiota ei pantu täytäntöön, vaan hän sai elää vankina Gripsholmin linnassa kuolemaansa saakka.
Aiheesta muualla

Veli-Matti Syrjö: / Stålarm, Arvid (1549 - 1620) Kansallisbiografia-verkkojulkaisu (maksullinen). 6.9.2001. Helsinki:  Suomalaisen Kirjallisuuden Seura.
Lars Ericson Wolke: Arvid Eriksson Stålarm Svenskt Biografiskt Lexikon. Ruotsin valtionarkisto. (ruotsiksi)
Ritari peloton ja moitteeton. Arvid Stålarmin oikukkaat elämänvaiheet: vuoroin vapaana, vuoroin vankina ja viisi kertaa teloituspaikalla, Hakkapeliitta, 26.09.1933, nro 39, s. 6, Kansalliskirjaston digitaaliset aineistot
| --- | --- |
Auktoriteettitunnisteet: Henkilöt :  Kansallisbiografia
Simpsonit (16. tuotantokausi)

Simpsoneiden 16. tuotantokausi käynnistyi Yhdysvalloissa marraskuussa 2004, ja päättyi toukokuussa 2005. Suomessa kausi käynnistyi joulukuussa 2005, ja päättyi toukokuussa 2006.
Jaksoluettelo > Isä, poika ja pyhä henki (The Father, the Son, and the Holy Guest Star)

Simpsonit
| --- | --- |
Sekalaista:  alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:  luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:  1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35.  36. 
Elokuvat ja erikoisjaksot:  The Simpsons Movie  The Longest Daycare  Playdate with Destiny  Kuka ampui johtajan? 
Videopelit:  Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out
Arto Tiainen

| Mitalit | Mitalit | Mitalit |  |
| --- | --- | --- | --- |
|  Arto Tiainen moottorikelkan vetämänä Vuokatissa 1970. |  Arto Tiainen moottorikelkan vetämänä Vuokatissa 1970. |  Arto Tiainen moottorikelkan vetämänä Vuokatissa 1970. |  |
Maa:   Suomi
Miesten hiihto
|  Olympialaiset  |  Olympialaiset  |  Olympialaiset  |  |
|  Hopeaa | Innsbruck 1964 | 4×10 km viesti |  |
|  Pronssia | Innsbruck 1964 | 50 km |  |
| MM-kilpailut  | MM-kilpailut  | MM-kilpailut  |  |
|  Hopeaa | Oslo 1966 | 50 km |  |
|  Pronssia | Lahti 1958 | 4×10 km viesti |  |
Arto Kasperi Tiainen (5. syyskuuta 1930 Kiviapaja, Sääminki – 21. syyskuuta 1998 Mikkelin maalaiskunta) oli suomalainen maastohiihdon olympiamitalisti ja kansanedustaja. Hän osallistui hiihtourallaan neljiin olympiakisoihin vuosina 1956–1968. Ammatiltaan Tiainen oli poliisi ja urheiluvälinekauppias.
Urheilu-ura

Seuratasolla ”Tintti” Tiainen edusti Mikkelin Hiihtäjiä, Kuopion Poliisiurheilijoita, Kiviapajan Vesaa ja Savonlinnan Jyryä.  Hän toimi myös Suomen Hiihtoliiton päävalmentajana vuosina 1968–1972.
Politiikka

Vuoden 1966 eduskuntavaaleissa Tiainen oli SDP:n ehdokkaana Mikkelistä. Kansanedustaja Viljo Virtasen siirryttyä tammikuussa 1970 Mikkelin läänin maaherraksi nousi Tiainen pariksi kuukaudeksi kansanedustajaksi (22.1.−22.3.1970). Hän oli myös Mikkelin kaupunginvaltuuston jäsen.
Perhe

Arto Tiaisen poika Hannu Tiainen voitti viestihiihdon Suomen mestaruuden Mikkelin Hiihtäjien joukkueessa vuosina 1982 ja 1983.
Saavutuksia

Olympiahopeaa (viesti) ja pronssia (50 km) Innsbruckissa 1964
MM-hopeaa Oslossa 1966 (50 km) ja pronssia Lahdessa 1958 (viesti)
SM-kultaa 15 kilometrillä 1958, 30 kilometrillä 1960, 1961 ja 1963, 50 kilometrillä 1960, 1962, 1963 ja 1968 sekä 3 × 10 kilometrillä 1957, 1962 ja 1965
Salpausselän Kisoissa voitto 50 kilometrillä 1959 ja 1960 (Salpausselkä-mitali nro 27)
Ruotsin hiihtokisoissa voitto 30 kilometrillä 1959
Holmenkollenin kisoissa voitto 50 kilometrillä 1964 ja 1965 (Holmenkollen-mitali vuonna 1965)
Aiheesta muualla

.aspx Arto Tiainen Suomen kansanedustajat. Eduskunta.
| Auktoriteettitunnisteet  |
| --- | --- |
Kansalliset:  Suomi (KANTO) 
Henkilöt:  Eduskunta
Ossi Jaala

Ossi Jaala.
Ossi Jaala (s. 13. huhtikuuta 1982) on suomalainen mainosalan toimija, muusikko, lauluntekijä ja tuottaja. Hänen yhtyeitänsä ovat @Junkmail ja Saving Jack jossa hän soittaa rumpuja. Jaala on multi-instrumentalisti. Hän soittaa mm. rumpuja, pianoa, kosketinsoittimia, perkussioita sekä useita muita instrumentteja.
Jaala työskentelee mainosalalla tuotantoyhtiö Miracle Soundissa. Hän on saanut useita palkintoja muun muassa Vuoden Huiput-, Effie- sekä Kaiku-audiomainoskilpailuissa. Hän on ollut mukana suunnittelemassa, säveltämässä, sanoittamassa ja soittamassa monissa mainokappaleissa ja tunnuksissa brändeille kuten R-Kioski, Radio Nova, Lidl, Radio City, Yle TV2 ja Veikkaus. Hän on myös tuottanut tunnusmusiikin Vaasan kaupungille.
Vuonna 2018 Jaala sai jonkun verran näkyvyyttä ajamalla autolla ylinopeutta Kehä 1:llä ja näyttämällä keskisormea valvontakameroille. Hän esitteli tekoaan sosiaalisessa mediassa.
Kauniaisten lukio

| Kauniaisten lukio |
| --- | --- |

Sijainti:  Kauniainen
Koordinaatit:  60°12′55″N, 24°42′15″E
Tyyppi:  Lukio
Perustettu:  1964 (nimellä Kauniaisten suomalainen yhteiskoulu)
Rehtori:  Ilpo Ahlholm
Luokat:  1–4 (lukio)
Oppilaita:  430
Verkkosivut
Kauniaisten lukio(Granin lukio) on Kauniaisten Kasavuoressa sijaitseva lukio. Se perustettiin vuonna 1964 Kauniaisten suomalaisena yhteiskouluna, joka jakautui vuonna 1977 koulu-uudistuksessa Kasavuoren yläkouluksi ja Kauniaisten lukioksi. Ne toimivat samoissa tiloissa.
Lukion abiturienttiluokka oli helmikuussa 1984 huvimatkalla Leningradissa Neuvostoliitossa. Kaksi oppilasta tuomittiin törkeästä huliganismista vuoden työleirirangaistukseen heidän uituaan alasti Pribaltiskaja-hotellin suihkulähteessä.
| Keskiarvoraja 2010–2021> Vuosi | Keskiarvoraja 2010–2021> KA-raja (lukio) | Keskiarvoraja 2010–2021> Pisteraja (Bisneslinja) | Keskiarvoraja 2010–2021> Aloitus- paikat |
| --- | --- | --- | --- |
| 2010 |  8,33 |  |  120 |
| 2011 |  8,00 |  |  120 |
| 2012 |  8,17 |  |  120 |
| 2013 |  8,42 |  |  120 |
| 2014 |  8,42 |  | 123 |
| 2015 |  8,25 |  |  124 |
| 2016 |  8,42 |  |  142 |
| 2017 |  8,58 |  |  134 |
| 2018 |  8,33 |  |  134 |
| 2019 |  8,67 |  12,56 |  134 |
| 2020 |  8,67 | 8,58 (ei pääsykoetta) |  134 |
| 2021 |  8,58 | 8,58 (ei pääsykoetta) |  135 |
Lukio sijoittui STT:n lukiovertailussa keväällä 2013 sijalle 287 ja keväällä 2014 sijalle 230..
Aiheesta muualla

Lukion kotisivut
Mathcad

| Mathcad |
| --- | --- |
 Mathcad Prime 1.0 (suomenkielinen)
Kehittäjä:  Mathsoft, PTC
Kehityshistoria
Vakaa versio:  15.0; Prime 5.0
Tiedot
Ohjelmistotyyppi:  Matematiikkaohjelmisto
Alusta:  Windows
Lisenssi:  Suljettu lisenssi
Aiheesta muualla
Verkkosivusto
Mathcad on laskentaan tarkoitettu tietokoneohjelmisto. Sen ensimmäinen DOS-versio ilmestyi 1986. 
Tällöin oli uutta, että matemaattisia kaavoja voitiin kirjoittaa ja tulostaa kuten paperilla.  Mathcad on symbolisen ja numeerisen laskennan ohjelmist, jota käyttävät pääasiassa tekniikan alan yritykset sekä opiskelijat ja oppilaitokset.
Yleistä

Mathcadin suurimmat käyttökohteet ovat erilaiset teknisen laskennan sovellukset – eniten mekaniikan, sähkötekniikan, elektroniikan ja rakennustekniikan aloilla. Ohjelma alkuperäinen kehittäjä Allen Razdow toimi MITin palveluksessa. Hän perusti Mathsoftin, jonka tuote Mathcad oli vuoteen 2006, jolloin sen osti PTC.
Suomessa ohjelmaa käyttävät laajasti insinööritoimistot, konsulttiyritykset, rakennusalan suunnitteluyritykset sekä lujuuslaskentaan perehtyneet toimijat.
Mathcadin käyttö perustuu laskenta-arkkeihin, joihin yhtälöt ja lausekkeet esitetään samalla tavalla kuin paperillakin (WYSIWYG) - toisin kuin yleensä matematiikkaa tietokoneella ratkaistaessa.
Ominaisuuksia

Mathcadin avulla yhdistetään laskenta-arkille eri elementtejä, kuten matemaattisia lausekkeita, tekstiä ja  selventäviä kuvia. Näin tuloksena oleva dokumentti on selkeä myös niille, joilla ei ole tätä ohjelmaa käytössään. Matemaattiset lausekkeet ja yhtälöt ovat "eläviä" eli alkuarvoja ja kaavoja muutettaessa, tulokset muuttuvat vastaavasti. Näin voidaan nopeasti kokeilla eri tekijöiden vaikutusta tuloksiin ja sen kuvaajiin.
Eri alojen numeeriset funktiot, kuten tilastolliset, data-analyysi, kuvankäsittely ja signaalinmuokkaus
Laskenta-arkeilla voidaan käyttää mittayksikköjä; tässä myös estetään epäsopivien yksiköiden käyttö (esim. 1. metri plus 3 sekuntia ei ole mahdollinen)
Yhtälöryhmälle, kuten differentiaaliyhtälöille tai osittaisdifferentiaaliyhtälöille voidaan hakea ratkaisuja eri menetelmillä
Polynomien ja funktioiden juurten haku
Symbolinen laskenta mukaan lukien symboliset yhtälöryhmät
Erilaisten 2D ja 3D-kuvaajien luonti, esim. kartioleikkaus
Normaalit matemaattiset lausekkeet ovat käytettävissä
Vektori- ja matriisi-operaatioiden käyttö, mukaan lukien ominaisarvot ja ominaisvektorit
Dataa voidaan testata käyränsovitusmenetelmillä, kuten pienimmän neliösumman menetelmä, ja regressioanalyysilla
Tilastollisten funktioiden ja kuvaajien käyttö
Datan tuonti ja vienti muihin ohjelmiin, kuten Microsoft Excel ja MathML-kieltä hyödyntäviin
Muihin Mathcad-dokumentteihin voidaan tehdä viittauksia ja näin käyttää yhteisiä suunnittelu- ja laskentapohjia
Integrointi muiden suunnitteluohjelmien kanssa kuten CAD, FEM-laskenta ja eri simulointiohjelmat,auttaa tuotteiden suunnittelussa
Vaikkakin Mathcad on suunnattu lähinnä niille, jotka eivät käytä ohjelmointia, voidaan siihen lisätä omaa ohjelmointia tai se voidaan liittää tavanomaisilla ohjelmointivälineillä tehtyjä sovelluksia.
Nykyiset versiot > Mathcad 15 M050

Mathcad 15 koontiversio M050 oli viimeinen Windows 10 -yhteensopiva versio, joka on edelleen käytössä, mutta se ei sisälly uusiin tilauspohjaisiin lisensseihin. Mathcad-tiedostojen tallennusmuoto on .xmcd
Nykyiset versiot > Kahden version aikakausi (Mathcad ja Mathcad Prime)

Syyskuussa 2018 on ollut saatavana kahta eri versiot, jotka ovat Mathcad sekä Mathcad Prime:
Mathcad 15.0, joka julkaistiin kesäkuussa 2010, se on käyttöliitynnältään samankaltainen edellisten versioiden kanssa (kuten Mathcad 14) ja se käyttää .xmcd tiedostomuotoa.
Mathcad Prime 5.0. Tämä on uuden omistajan, PTC:n, viides kokonaan suunnittelema versio. PTC:n mukaan versiota 15 pidetään mukana niin kauan kuin Prime-versiossa on kaikki ne ominaisuudet, jotka ovat olleet 15-versiossa.  Mathcad Prime käyttöliittymä vastaa Microsoftin Office 2007 -versiossa esittelemää tehtäväkeskeistä käyttöliityntää.
Mathcad Prime 6.0.0.0 versioon uusittiin laskentakoneisto ja valmistusoikeus versiolle Mathcad 15 päättyi uuden omistajan (PTC) toimesta.
Nykyiset versiot > Mathcad Prime

Helmikuussa 2025 kaikki uudet lisenssit ovat vain Mathcad Prime -versioille:
PTC Mathcad Prime 7.0.0.0
PTC Mathcad Prime 8.0.0.0
PTC Mathcad Prime 9.0.0.0
PTC Mathcad Prime 10.0.0.0
PTC Mathcad Prime 10.0.1.0
Mathcad Prime -tiedostomuoto on .mcdx
Nykyiset versiot > Suomenkieliset versiot

Suomenkielinen käsikirja on tullut Mathcad 5 -versiosta lähtien ohjelman mukana. Ohjelman käyttöliittymä on ollut saatavana suomenkielisenä versiosta Mathcad 11 lähtien.
Mathcad Prime käyttöliittymää käännetään edelleen Suomeksi (2025) ja harjoitusopas Prime-versioille on tehty Prime 4.0.0.0 pohjalta.
Käyttöjärjestelmät

Nykyisin Mathcad toimii vain Windows-ympäristössä. Mathcad 15.0 ja Mathcad Prime 4.0 -versioon saakka toimivat Windows 7, Windows 8 ja Windows 10 käyttöjärjestelmien 32- ja 64-bittisissä versioissa. Nykyisistä versioista 15 on 32-bittinen sovellus ja Prime hyödyntää myös 64-bittistä järjestelmää.
Prime 5.0.0.0 versiosta lähtien Prime toimii vain 64-bittisessä Windows-versiossa. Nykyisiä versioita voidaan käyttää muiden käyttöjärjestelmien Windows-emuloinnissa, Mathcadin viimeisin varsinainen Mac OS versio julkaistiin tammikuussa 1998. Tämä versio on edelleen käytettävissä niillä Macintosh-koneilla, jotka tukevat Classic (Mac OS X)-ympäristöä tai SheepShaver-emulointia.
Kirjallisuutta

Sulo Kalliokulju: Mathcad: matematiikkaa Windows-ympäristössä. Painatuskeskus 1995. ISBN 9513716937
Aiheesta muualla

Suomenkielinen Mathcad-sivusto
Mathcad Engineering Blog (vain ebglanniksi) (Arkistoitu – Internet Archive)
Jalkaväkirykmentti 9 (talvisota)

| Jalkaväkirykmentti 9 (1> 1.1940-), aik. Jalkaväkirykmentti 22 (-31.12.1939) |
| --- | --- |
Toiminnassa:  1939 - 1940
Valtio:   Suomi
Puolustushaarat:  Maavoimat
Aselajit:  Jalkaväki
Komentajat
Tunnettuja komentajia:  everstiluutn. Emil Hagelberg
Jalkaväkirykmentti 9 (JR 9) (ruots. Infanteriregemente 9), alkuperäinen tunnus JR 22 (ruots. Infanteriregemente 22), oli Suomen maavoimien ruotsinkieliselta Pohjanmaalta kokoonpantu rykmentti. Sen I pataljoona tuli Purmosta, Ähtävältä, Munsalasta, Jepualta, Vöyriltä, Maksamaalta, Oravaisilta ja Uusikaarlepyystä, sen II pataljoona Koivulahdelta, Mustasaaresta, Sulvasta ja, Maalahdelta sekä III pataljoona Pirttikylästä, Närpiöstä, Lapväärttiistä ja Ylimarkusta Se perustettiin 14. lokakuuta 1939 julistetun YH:n nimellä toteutetun Suomen puolustusvoimain tosiasiallisen liikekannallepanon yhteydessä.
Rykmentti siirrettiin 6. Divisioonaan joulukuun alussa 1939, mutta siirrettin edelleen 1.1.1940 alkaen 3. Divisioonaan tunnuksen muuttuessa samalla Jalkaväkirykmentti 9:ksi.
Perustaminen

Jalkaväkirykmentti 22 perustettiin 13.–18. lokakuuta 1939.
Keskittäminen

Rykmentti koottiin aluksi Vaasaan, josta matka jatkui eteenpäin. Yksikkö siirrettiin alkuvaiheessa Turkuun, josta sodan syttyessä 31. marraskuuta 1939 edelleen Hankoniemelle. Siellä oleskelua kesti vain reilun viikon, jonka jälkeen rykmentti siirrettiin 10. joulukuuta junakuljetuksella Karjalankannakselle. Purkauspaikka oli Summan asema. Sen jälkeen rykmentti siirtyi Mannerheim-linjalle Munasuon alueelle.